cyanic-selkie/wikianc huggingface dataset:
עונת 1984/1985 בסרייה א'
הלאס ורונה זכתה באליפות בפעם הראשונה בתולדות המועדון.
פראן טורס
ברצלונה
ב-12 בינואר 2022 ערך את הופעת הבכורה שלו בהפסד 2–3 לריאל מדריד בחצי גמר הסופר קאפ. ב-20 בינואר 2022 כבש את שער הבכורה שלו במדי ברצלונה בהפסד 2–3 לאתלטיק בילבאו במסגרת הגביע הספרדי. ב-6 במרץ כבש את השער הראשון שלו בלה ליגה במדי ברצלונה, בניצחון 2–1 על אלצ'ה.
עונת 1984/1985 בסרייה א'
בסיום העונה לסרייה ב' ירדו אסקולי, לאציו וקרמונזה. במקום הקבוצות שירדו לסרייה א' העפילו פיזה, לצ'ה ובארי.
פראן טורס
קריירה בינלאומית
16 יום בלבד לאחר שחתם במנצ'סטר סיטי זומן טורס לראשונה לנבחרת ספרד הבוגרת. הוא ערך את הופעת הבכורה שלו נגד גרמניה בליגת האומות ב-3 בספטמבר 2020. שלושה ימים לאחר מכן כבש את שערו הראשון בניצחון 4–0 על אוקראינה. ב-17 בנובמבר 2020 כבש שלושער בניצחון 6–0 על גרמניה.
עונת 1984/1985 בסרייה א'
כדורגלנים מצטיינים
מישל פלאטיני שחקנה של יובנטוס, כבש 18 שערים וזכה בתואר מלך השערים הפעם השלישית ברציפות.
פראן טורס
קריירה בינלאומית
נכלל בסגל נבחרת ספרד לטורניר מונדיאל 2022.
ג'ידא רינאוי זועבי
ג'ידא רינאוי-זועבי (בערבית: غيداء ريناوي-زعبي; תעתיק מדויק: ע'ידאא' רינאוִי-זֻעְבי; נולדה ב-28 בספטמבר 1972 בנצרת) היא פוליטיקאית ופעילה חברתית ערבייה-ישראלית, וחברת כנסת לשעבר מטעם מפלגת מרצ. ניהלה את מכון המחקר אקטו של המכללה למנהל. בין השנים 2008 ל-2017 שימשה כמנכ"לית המייסדת של מרכז אינג'אז לקידום הרשויות המקומיות הערביות. לקראת הבחירות לכנסת העשרים וארבע שובצה במקום הרביעי ברשימת מפלגת מרצ ונכנסה לכנסת.
ראשית חייה
רינאוי-זועבי נולדה בנצרת כבתם הבכורה של עקרת בית ורופא נפרולוג שהיה ממקימי מחלקת הדיאליזה בבית החולים האנגלי בנצרת, ולה אח ושלוש אחיות.
למדה בבית הספר סנט ג'וזף שבעיר. היא למדה תואר ראשון בספרות עברית ובפסיכולוגיה באוניברסיטה העברית, והשלימה לימודי תואר שני בספרות עברית באוניברסיטת חיפה. לאחר מכן התמחתה בייעוץ ארגוני במכללת אורנים, והשלימה תואר שני במנהל עסקים במכללה למנהל. בנוסף, היא בוגרת תוכנית השקעת אימפקט להכשרת מנהלים של בית הספר לעסקים באוניברסיטת אוקספורד.
פעילות ציבורית
בין השנים 2002–2008 ניהלה מיזמים, תחילה במרכז ישראל פלסטין למחקר ומידע, ולאחר מכן בוועד ראשי הרשויות הערביות. לאחר מכן ייסדה את מרכז אינג'אז (בערבית: انجاز, "הישג") לקידום הרשויות המקומיות הערביות, וניהלה אותו עד 2017. המרכז עמד בקשר רצוף עם משרדי ממשלה שונים, ובפרט היה שותף לעיצוב החלטת הממשלה מספר 922 שעסקה בפיתוח כלכלי של אוכלוסיית המיעוטים בשנים 2016–2020. בנוסף, ייעצו אנשיו לראשי רשויות, בעיקר בנושאים כלכליים.
נבחרה כאחת מ-100 "האנשים המשפיעים ביותר בישראל" ב"דה מרקר" ב-2011. בשנת 2015 היא הייתה האישה הערבייה הראשונה שזכתה בפרס "ממשל תקין בישראל" וב-2018 מגזין "פורבס ישראל" בחר בה כאחת מ-50 הנשים המובילות במשק הישראלי.
בין השנים 2017–2019 הייתה יועצת מטעם משרד הפנים להקמת האשכול המוניציפלי "מבואות הכרמל" לפיתוח כלכלי. החל משנת 2018 ניהלה את מרכז אקטו להשקעות אימפקט במכללה למנהל, והחל משנת 2020 היא מנהלת גם את עמותת הידידים של המרכז הרפואי פוריה.
הייתה חברת חבר הנאמנים של האוניברסיטה העברית בירושלים, של הוועד המנהל של המרכז האקדמי רופין, של מועצת המנהלים של עמותת מרים למאבק בסרטן השד, של הוועדה הבין-משרדית בנושא העלאת גיל הפרישה לנשים והוועדה בנושא הנגשת זכויות סוציאליות במשרד המשפטים. בנוסף, היא חונכת סטודנטים בתוכנית שגרירי קרן רוטשילד.
כחברת כנסת
ב-17 בינואר 2022 הצביעה נגד חוק הגיוס שהעלתה הקואליציה ונועד להגביר גיוס בקרב החרדים, בניגוד להצבעת חבריה לסיעה. ב-22 בפברואר 2022 הודיע שר החוץ יאיר לפיד על כוונתו למנות אותה לקונסולית הכללית של ישראל בשנגחאי, מה שתואר בקואליציה כ"כאב ראש אחד פחות". זועבי אמרה שהיא שמחה על המינוי, אך לאחר שהוא התעכב הודיעה ב-19 במאי על פרישה מהקואליציה. ב-22 במאי הודיעה כי היא חוזרת להיות חברה בקואליציה. ב-9 ביוני 2022 טענה שראש הממשלה החליפי יאיר לפיד הבטיח לה לקיים את דרישתה להחזרת עקורי איקרית ובירעם ולא קיים זאת, והיא מעמידה את קיום ההבטחה כתנאי לחזרתה לקואליציה. לאחר שלפיד הכחיש שהסכים לדרישה, פורסם מסמך משא ומתן ובו מופיעה דרישתה של זועבי להקמת היישובים.
ב-23 ביוני, לאחר ההודעה על פיזור הכנסת, הצביעה זועבי נגד חוק הקנאביס של הקואליציה שנועד להקל את השימוש בקנאביס רפואי, והביאה להפלתו. שר הבריאות ויו"ר מרצ ניצן הורוביץ אמר "אין לנו קשר יותר לאישה הזאת. ההתנהגות שלה הייתה נבזית ולא הגונה".
חיים אישיים
נשואה ואם לשניים. מתגוררת בנוף הגליל.
קישורים חיצוניים
ממאמריה:
אלון קדם
אלון קדם (נולד ב-22 במרץ 1982) הוא אמן ציור ורישום ישראלי.
ביוגרפיה
אלון קדם נולד ב-1982 בירושלים לאם ילידת בגדאד ואב יליד שכונת התקווה בדרום תל אביב. קדם החל לצייר מגיל צעיר בעידוד אמו. בין השנים 2005–2009 למד לתואר ראשון במחלקה לאמנות בבצלאל. בשנים 2012–2014 למד תואר שני באמנות בבצלאל.
עבודותיו
עבודותיו של קדם מתאפיינות בקומפוזיציות מורכבות בצבעים בהירים על בד ועץ בהן נראים מרכיבים שונים שעברו פירוק, כמו אברי גוף, חפצים וחומרים שונים בפיזור אקראי ו-"אי סדר". הפירוק ביצירתו משמש לביקורת על סביבת חייו ועל הקיום הווירטואלי בעידן הטכנולוגי הנוכחי. עבודתו של קדם מתוארת כסטרוקטורות חזותיות מורכבות, האוצרות נראטיבים פתוחים לפרשנות, יצירה רוחנית עם ממדים של התבוננות פנימית, וכתוצאה של מחשבה פנומנולוגית.
בשנת 2011 זכה קדם בפרס על שם אסנת מוזס לאמנים צעירים, הוענקה לו מלגה ללימודים ונפתחה תערוכת יחיד לעבודותיו בבית האמנים בירושלים ב-2012. העבודות בתערוכה עסקו בסוגיות החזותיות אשר מלוות ומפותחות על ידי קדם גם בהווה. מערומי סלעים, חלקי גוף כרוכים זה בזה והצטברויות מעורפלות עיטרו את הבד בגווני פסטל. הקומפוזיציות בציורים גירו את המתבונן לפענח את מה שאולי ניתן לתאר בתור ה"ארכיטקטורה של קריסה". אלברט סוויסה כתב בקטלוג התערוכה, קדם מצייר על מנת לסמן ולהמחיש את מה שהמילים מתאמצות מדי לבטא ולכן גם בה בעת להשתיק. סגנון יצירתו של קדם מתמקד במתחים שבין נראטיב לאקראיות תוך שימוש בבניה ופירוק לסירוגין. מתחים אלה מורגשים בציורים הבודדים וכן ביחסים שבין ציור לציור בתערוכה.
בשנת 2019 הציג קדם את תערוכת היחיד "חמודי טורס" בגלריה חזי כהן לאמנות בתל אביב. התערוכה סובבת את הדמות "חמודי" שסטריאוטיפים על הקיום הישראלי-מזרח תיכוני- ערבי- מוסלמי משמשים בה בערבוביה. לדברי אוצרת התערוכה, דליה לוין, עבודתו של קדם היא תוצר של אמן "מספר סיפורים" אשר עורג את פירוק המורשת והזהות בציוריו. לבסוף, קדם מאפשר לצופה להרכיב את זהותו של חמודי ממרכיבי הזהות הישראלית המפורקת.
בשנת 2016 הציג מוזיאון פתח תקווה לאמנות את עבודותיו של קדם במסגרת תערוכה קבוצתית בשם "ציור, למשל' שאצר לארי אברמסון. תערוכה קבוצתית זו ריכזה עבודות מופשטות של ציירים ישראליים עכשוויים אשר התייחסו אל פרספקטיבות מודרניסטיות, בהקשרים של הרס, חורבן ובניה. בתערוכה הוצגו שלוש עבודות של קדם, Deep Floating (2016), Hold (2015) ו-Touch Screen (2016). בעבודות נראה סגנונו האופייני של קדם, עם קומפוזיציות בגווני פסטל ובהן פיזור כמו אקראי של איברי גוף, חפצים, פיסות של חומרים וצורות.
מ-2016 החלו ציוריו של קדם לזכות לפופולריות בקרב משקיעים סינים שגילו עניין ורכשו רבות מיצירותיו. כמו כן, עבודותיו הוצגו בגלריות בבייג'ינג.
אלהאם מאנע
אלהאם מאנע (נולדה ב-19 במרץ 1966) היא יוצרת, כותבת ליברלית ופעילה משפטית מתימן. היא מרצה למדעי המדינה באוניברסיטת ציריך בשווייץ, היא גם חברת הוועד הפדרלי השווייצרית לזכויות האישה.
ביוגרפיה
אלהאם מאנע נולדה במצרים בעיר אל-מחלה אל-כוברא, לאב תימני ואם מצרייה, ועברה ממקום למקום לפי תנאי עבודתו הדיפלומטית של אביה בין מצרים, תימן, גרמניה, מרוקו וכווית.
דרגון בול: נתיב העוצמה
דרגון בול: החזק מנצח (ביפנית: Doragon Bōru Saikyō e no Michi ,ドラゴンボール 最強への道), או דרגון בול: נתיב העוצמה (באנגלית: Dragon Ball: The Path to Power), הוא סרט קולנוע יפני מסוגת האנימה. את הסרט ביים שיגיאסו יאמאוצ'י. היה זה הסרט הרביעי והאחרון המבוסס על הסדרה "דרגון בול". זהו סרט ספיישל שהופק לציון עשור לזיכיון.
אלהאם מאנע
ביוגרפיה
את התואר הראשון היא סיימה בהצטיינות יתרה באוניברסיטת כווית במדעי המדינה בין השנים 1985–1989. לאחר מכן היא עברה לתימן ושם עבדה באוניברסיטת צנעא כעוזרת הוראה במחלקה לפוליטיקה ומדעים, ועבדה גם כמזכירת הוועדה לענייני סגל אקדמי בלשכת הרקטור של אותה אוניברסיטה. בשנת 1993 היא קיבלה מלגה מתוכנית פולברייט מארצות הברית, דבר שאפשר לה להמשיך את לימודיה בארצות הברית, וללמוד תואר שני במדעי המדינה והפוליטיקה ההשוואתית באמריקן יוניברסיטי בארצות הברית בין השנים 1993–1995. לאחר מכן היא עברה לשווייץ למדה באוניברסיטת צירים בין השנים 1996–2000, וקיבלה תואר דוקטורט בהצטיינות. לאחר מכן, בין השנים 2005–2009, למדה לפוסט-דוקטורט.
דרגון בול: נתיב העוצמה
הסרט מתאר בצורה שונה, ובסגנון הנפשה חדיש יותר, מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי בסדרה המקורית. למרות היותו כלול כחלק מסרטי "דרגון בול", הוא רחוק מאוד בסגנונו משלושת הסרטים האחרים שהופקו על האנימה. סגנון האנימציה דומה דווקא לסגנון שהוצג בדרגון בול GT וגוקו אף לבוש בדיוק באותה הצורה שבה היה לבוש ב-GT (ולא כפי שהיה לבוש ב"דרגון בול"), ואף שיר הפתיחה של GT, Dan Dan Kokoro Hikareteku, מופיע בסרט.
הסרט יצא לאור בבתי הקולנוע היפניים ב-2 במרץ 1996, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-29 באפריל 2003. הסרט גם דובב לעברית.
אלהאם מאנע
פעילות עיתונאית ומשפטית
מאנע עבדה בתחום העיתונאות שמונה שנים 1997–2005, ברדיו שווייץ ואחר כך באתר סויס-איפו הערבי שהיה שייך לרשות השידור השווייצרית, וקיבלה דרגת סגן רשות השידור בחלקה הערבי של רשות השידור השווייצרית. בשנת 2005 היא עזבה את עבודתה ברשות השידור והתמנתה למרצה מן המניין באוניברסיטת ציריך למדעי המדינה.
החל משנת 2006 היא החלה בעבודת שטח במדינות ערב בנושא, "פוליטיקה ומין" ובמסגרתו עברה בין מדינות דרום אפריקה, בריטניה, תימן, סוריה וכווית. בשנת 2010 היא מונתה לחבר השולחן העגול ביוניסיפ, ב-2012 הייתה לחברת הוועד הפדרלי לענייני נשים וב-2014 מונתה לעמיתה במכון החילוני SGI בוושינגטון הבירה.
בשנת 2008 מונתה ליועצת פוליטית בנושא "דת ומין במזרח התיכון" עבור ארגונים ממשלתיים שווייצרים, בנוסף לארגונים לא-ממשלתיים וארגונים בינלאומיים. ומאז 2014 היא חוקרת בכירה בתוכנית המחקר המשותפת בין שווייץ ודרום אפריקה SSA JRP בנושא "דמוקרטיה, ערכים ואינטרסים".
פעילות למען נשים
מאנע ידועה כתומכת נלהבת להפרדת דת ומדינה בארצות האסלאם. היא פעילה למען חופש הביטוי והאמונה וגם תומכת בהגנה על זכויות האדם, האזרח והאישה, בנוסף לזכויות המיעוטים בארצות המזרח התיכון וצפון אפריקה הערבי. היא גם ידועה בתור מבקר חריף של האידאולוגיה והמדיניות של התנועות האסלאמיות במזרח התיכון, וניהלה לא מעט ויכוחים עם אנשי דת מוסלמים מארצות ערב, במיוחד במצרים.
בסוף שנת 2012 כתבה מאנע מאמר בערבית "תימן מכבדת את אוהביה" (אלימן תוכרם מן יוחיבוהא), במאמר זה היא מביעה את התפעלותה מהצעירים והצעירות בכיכר אל-תע'ייר בתימן ב-2011. במאמרה היא מביעה אמונה עמוקה שהצעירים והצעירות אכן יכולים לחולל שינוי, ויביאו לשחרורה של תימן, ויחד איתה גם שחרורן של הנשים מכבלי החברה המסורתית. אבל אכזבתה הייתה גדולה מאוד, תימן לא השתחררה ונקלעה למלחמת אזרחים קשה.
בשנת 2014 כתבה מאנע סדרת מאמרים בכתב העת Elhewar Elmotammaden (הדיאלוג המודרני, שוויון זכויות לנשים בכל תחומי החיים) הנוגעים למצבה של האישה בחברה הערבית ובהם היא קראה לשחרור האישה ולתת לה שוויון זכויות מלא כמו: "אני עדיין נוכחת, אני עדיין נפקדת", "ובכתה שהרזאד", "מצב המשרתות במדינות ערב", "אינך מתבייש דארוד – איש דת", שופטת ללא טאבו".
במאמרה החשוב "אישה חופשית וליברלית", שהתפרסם באותו כתב עת ב-15 במרץ 2015, כתבה מאנע שכל אדם בין אם הוא גבר או אישה, נולד חופשי, ולכל אדם בוגר מגיע את החופש לבחור ולקבל את החלטותיו בעצמו ושאת באחריות עליהם. היא טוענת שהביטוי "אישה חילונית" אינו קללה ואינו נושא אקטים של כפירה, להפך עלינו להתפאר בחילוניות, אפשר להיות אישה חילונית וגם מאמינה. לדבריה אין ניגוד בין חילוניות נשית לאמונה בדת. היא כל הזמן חוזרת ומדגישה שהיא אישה "חילונית ומאמינה" גם בכל מפגשיה עם אנשי דת דוגמת ג'מאל אלבנא ואחרים, והדיאלוגים שהיא מנהלת איתם.
מאנע היא בעלת אזרחות שווייצרית.
הברית הלאומית (לטביה)
הברית הלאומית (בלטבית: ) היא מפלגת ימין פוליטי בלטביה. עם 17 מושבים בפרלמנט הלטבי "סאֵימה" היא המפלגה הרביעית בגודלה. המפלגה היא שילוב של שמרנות, לאומיות לטבית, אירוסקפטיות ועקרונות כלכלה ליברלית.
היסטוריה
המפלגה נוסדה ב-2010 כברית בחירות בין מפלגת "הכל בשביל לטביה!" ומפלגת "למען המולדת והחופש" לאחר שסורבו להיכנס למפלגת האחדות. הברית הרופפת הפכה למפלגה יחידה ב-23 ביולי 2011. ב-2010, כחלק מהממשלה היוצאת היא הייתה מעורבת במשא ומתן לאחר הבחירות לחידוש הקואליציה, אך הוטל עליה וטו על ידי "חברה לשינוי פוליטי". במאי 2011 תמכה המפלגה בבחירתו מחדש של ואלדיס זאטלרס לנשיאות לטביה באותה שנה.
בבחירות לפרלמנט 2011 זכתה הברית הלאומית בארבעה עשר מושבים - עלייה של שישה לעומת הבחירות בשנה הקודמת - מה שהפך אותה למפלגה הרביעית בגודלה. לאחר משא ומתן נרחב במטרה למנוע מכוחות התומכים בקרמלין להשיג מושבים בממשלה, היא הצטרפה לממשלת מרכז-ימין עם מפלגת האחדות ומפלגת הרפורמה של זאטלרס, עם שני שרים :גאידיס ברזינש בתור שר המשפטים וז'אנטה יאונזמה-גרנדה בתור שרת התרבות.
ב-23 באוגוסט 2013, "הכל בשביל לטביה!", האגף של הברית הלאומית חתם על הצהרת באוסקה יחד עם מפלגת העם השמרנית של אסטוניה והאיחוד הלאומי הליטאי הקוראת להתעוררות לאומית חדשה של המדינות הבלטיות ולהזהיר מפני איומים הנשקפים מהמרקסיזם התרבותי, "רב- תרבותיות פוסט -מודרניסטית", " ליברליזם הרסני " ואימפריאליזם רוסי.
תקופת המיזוג של שתי המפלגות המייסדות הסתיימה בקונגרס השלישי של הברית הלאומית ב-7 בדצמבר 2013, ולבסוף נוצרה מפלגה יחידה אחת.
באוקטובר 2014, בבחירות לסאימה, המפלגה השיגה 17 מושבים בפרלמנט, ונכנסה לקואליציית מרכז-ימין, יחד עם מפלגת האחדות ואיחוד הירוקים והחקלאים תחת ראש הממשלה לאימדוטה סטראויומה. המפלגה הצליחה לכלול מספר נקודות חשובות בהצהרת הממשלה והאמנה הקואליציונית:
לאחר הבחירות לפרלמנט ב-2018, נוצר פרלמנט תלוי מכיוון שלאף מפלגה או קואליציה לא היה רוב. לאחר משא ומתן שנמשך שלושה חודשים, ב-7 בינואר 2019, הנשיא ריימונדס ויוניס הטיל על ארטורס קרישיאניס קרינש את המשימה להרכבת הממשלה בעקבות כישלונותיהם של המועמדים הקודמים.
קאריש נכנס לתפקידו כראש ממשלה ב-23 בינואר 2019, והוביל קואליציית מרכז-ימין רחבה של חמש מפלגות שמרניות וליברליות הכוללת את הברית הלאומית, השמרנים, פיתוח/עבור! ,ללטביה הומאנית ומפלגת האחדות.
אידאולוגיה
הברית הלאומית נחשבת למפלגה הימנית ביותר בלטביה, במצעה מפרטת הברית הלאומית את סדרי העדיפויות המרכזיים שלה כהגנה על השפה, התרבות והמורשת הלטבית.
מדיניות פנים
המפלגה מתנגדת באופן פעיל להגירה - הן תוכנית מכירת היתרי השהייה והן שיטת מכסות הפליטים של האיחוד האירופי, תוך שימת דגש על המספר הגדול ממילא של מתנחלים רוסים מתקופת ברית המועצות בלטביה. היא השווה בין תומכי ההגירה המודרניים למשתפי פעולה, שתמכו בהגירה ההמונית המתוכננת תחת הכיבוש הסובייטי. המפלגה הייתה היחידה מבין השותפות הקואליציוניות המובילות שסירבה לחלוטין הן לשיטת מכסות הפליטים, והן לקבלה מרצון של פליטים. באוגוסט 2015, המפלגה השתתפה בארגון העצרת המסיבית נגד ההגירה בריגה. עמדה זו נגד ההגירה הודגשה בדיונים השנתיים בנושאי חוץ בסאימה וגם נגד מדיניות ההגירה הליברלית והתקינות הפוליטית באיחוד האירופי. בשנת 2021 הגישה המפלגה לסיימה הצעת חוק בדבר תיקון לחוקה, אשר מתכוונת להגדיר בקפדנות את מושג המשפחה כאיחוד של גבר ואישה.
מדיניות חוץ
המפלגה רוצה להשתתף במה שהיא מכנה "המרחב הגאופוליטי המערבי". היא תומכת בחברות לטבית בנאט"ו . עם זאת, המפלגה נוקטת עמדה אירו-סקפטית תוך כדי התנגדות לבירוקרטיה וריכוז של סמכויות סביב בריסל, בטענה שהאיחוד האירופי צריך להיות גוש מסחר במקום ארגון פוליטי בירוקרטי, וכי המדינות החברות חייבים לפעול למלחמה בפשע ולהגן על התרבות האירופית יחד, אך לא לכפות על קבלת החלטות פנימיות וריבונות פוליטית של מדינות ולנטוש את מה שהמפלגה מכנה את גישת "הכל עבור כולם" של האיחוד האירופי. בעקבות הברקזיט, הברית הלאומית הצהירה כי יש לכבד את החלטת בריטניה והמדינה צריכה להישאר בעלת ברית חשובה של אירופה ולטביה, וכי אסור לאיחוד האירופי להגיב נגד בריטניה ובמקום זאת להמשיך בהסכם סחר חופשי עם בריטניה.
מפעיל (בקרה)
מַפְעִיל (לפעמים: אַקְטוּאָטוֹר, מאנגלית: Actuator) הוא רכיב של מכונה או מערכת בקרה אשר שולט בהנעה של מנגנון או מערכת מכנית, למשל על ידי פתיחת שסתום או הפעלה של מעצור.
מפעיל דורש אות בקרה ומקור אנרגיה. אות הבקרה הוא באנרגיה נמוכה יחסית ויכול להיות מתח או זרם חשמלי, לחץ נוזלי פנאומטי או הידראולי, או אפילו כוח אנושי (למשל הזזה של הגה או ידית). מקור האנרגיה המזין את המפעיל עשוי להיות חשמלי, כגון סוללה או מתח רשת, או מכני, כגון לחץ הידראולי או פנאומטי. בהתאם לאות הבקרה שהמפעיל מקבל, הוא ממיר את האנרגיה של המקור לתנועה מכנית. מפעילים הם רכיבים הכרחיים במערכות אוטומציה או בקרה אוטומטית.
מפעיל הוא מנגנון שבאמצעותו מערכת בקרה פועלת לביצוע פעולה או משימה. מערכת הבקרה יכולה להיות פשוטה (מערכת מכנית או אלקטרונית קבועה), ממוחשבת (למשל מנהל מדפסת, מערכת בקרת רובוט), אנושית (למשל אדם המשיט סירה), או מסוגים אחרים.
מפעיל הידראולי
מפעיל הידראולי משתמש בכוח הידראולי כדי ליצור פעולה מכנית. התנועה המכנית נותנת תפוקה במונחים של תנועה ליניארית, סיבובית או תנודה. מכיוון שכמעט בלתי אפשרי לדחוס נוזלים, מפעיל הידראולי יכול להמיר כוח קטן הפועל על שטח גדול לכוח גדול הפועל על שטח קטן. החיסרון של מפעילים כאלה זו הוא התאוצה המוגבלת שלהם.
מפעיל הידראולי מורכב לרוב מצינור גלילי שלאורכו יכולה להחליק בוכנה. המונח פעולה בודדת משמש כאשר לחץ הנוזל מופעל רק על צד אחד של הבוכנה. המפעיל מניע את בוכנה בכיוון אחד בלבד, קפיץ משמש לעיתים קרובות כדי לדחוף את הבוכנה בכיוון ההפוך. המונח פעולה כפולה משמש כאשר מופעל לחץ על כל צד של הבוכנה; כל הבדל בכוח בין שני הצדדים של הבוכנה מזיז את הבוכנה לצד זה או אחר.
מפעיל פניאומטי
היתרון של מפעילים פנאומטיים הוא ברמת הכוח הגבוהה הזמינה בנפח קטן יחסית. החיסרון העיקרי של הטכנולוגיה הוא הצורך במערכת אוויר דחוס המורכבת ממספר רכיבים כגון מדחסים, מאגרים, פילטרים, מייבשים, תתי מערכות לטיפול באוויר, שסתומים, צינורות ועוד, דבר שהופך את הטכנולוגיה לבלתי יעילה מבחינה אנרגטית. הפסדי האנרגיה במערכות פניאומטיות יכולים להגיע עד 95%.
מפעיל חשמלי
ניתן לסווג מפעילים חשמליים לקבוצות הבאות:
מפעיל אלקטרומכני (EMA)
מפעיל אלקטרומכני ממיר כוח המופעל על ידי אלקטרומגנט (לדוגמה סיבוב של מנוע חשמלי) לתנועה. ניתן להמיר תנועה סיבובית לתנועה קווית באמצעות מנגנון כגון רצועה (ציר הנעה של חגורה עם מנוע צעד או סרוו) או בורג. תנועה קווית במסלול קצר ניתן ליצור על ידי סולנואיד.
היתרונות העיקריים של מפעילים אלקטרומכניים הם רמת הדיוק הטובה יחסית שלהם ביחס לפניאומטיקה, מחזור החיים הארוך האפשרי שלהם והתחזוקה המועטת הנדרשת. הם מאפשרים כוח גבוה יחסית, בסדר גודל של 100 קילו-ניוטון. המגבלה העיקרית של מפעילים אלו היא המהירות הניתנת להשגה, הממדים והמשקל שלהם.
היישומים העיקריים של מפעילים כאלה הם במיכשור רפואי ובאוטומציה של מפעלים.
מפעיל אלקטרו-הידראולי
במפעיל אלקטרו-הידראולי, המנוע החשמלי נשאר המניע העיקרי אך מספק מומנט להפעלת מאגר הידראולי המשמש לאחר מכן להעברת כוח הפעלה, בדומה לאופן שבו משתמשים במנוע דיזל במערכות הידראוליקה בציוד כבד.
אנרגיה חשמלית משמשת להפעלת ציוד כגון שסתומים מרובי-סיבובים, או ציוד בנייה וחפירה המופעל באמצעות חשמל.
מפעיל MEMS
התקני MEMS מאפשרים שליטה מדויקת בתנועה של רכיבים זעירים. משמשים לדוגמה במקרני וידאו מודרניים ובתצוגות לייזר.
מפעיל פיאזואלקטרי
מפעילים המבוססים על פיאזואלקטריות ומאפשרים תנועות קטנות ומדויקות, בדרך כלל במהירות נמוכה, כמו בראש ההדפסה של מדפסת הזרקת דיו.
מפעיל מכני
מפעיל מכני פועל על ידי המרת סוג אחד של תנועה לסוג אחר של תנועה, כגון המרת תנועה סיבובית לתנועה קווית, או המרת תנועה בציר אחד לתנועה בציר אחר. פעולתם של מפעילים מכניים מבוססת על שילובים של רכיבים מבניים, כגון גלגלי שיניים ומסילות, או גלגלות ושרשראות. מפעיל מכני מאפשר בקרה ישירה ללא מעבר דרך אותות חשמליים. דוגמה לכך היא מנגנון שעון מכני המופעל על ידי קפיץ, בו מתבצעות מספר המרות תנועה בעזרת מפעילים מכניים, לקבלת תנועת מחוג בקצב אחיד ללא תלות במתיחות הקפיץ או בכוחות המופעלים על השעון כולו.
מפעיל תרמי או מגנטי
מפעילים שניתן להפעיל על ידי הפעלת אנרגיה תרמית או מגנטית על חומר במצב מוצק שימשו ביישומים מסחריים. מפעילים תרמיים מופעלים על ידי טמפרטורה או חימום באמצעות אפקט ג'ול-תומסון והם קומפקטיים, קלים, חסכוניים ובעלי צפיפות הספק גבוהה. מפעילים אלה משתמשים בחומרי זיכרון צורה כגון סגסוגות זיכרון צורה (SMAs) או סגסוגות זיכרון צורה מגנטיות.
דוגמאות ויישומים
בהנדסה, מפעילים משמשים לעיתים קרובות כמנגנונים ליצירת תנועה, או להדק חפץ כדי למנוע תנועה. בהנדסת אלקטרוניקה, מתייחסים למפעילים כסוג של מתמרים - מכשירים אשר הופכים אות כניסה (בעיקר אות חשמלי) לצורה כלשהי של תנועה.
מדדי ביצועים
מדדי ביצועים עבור מפעילים כוללים מהירות, תאוצה וכוח (לחלופין, מהירות זוויתית, תאוצה זוויתית ומומנט), וכן יעילות אנרגטית ושיקולים כגון מסה, נפח, תנאי פעולה ועמידות.
כוח
כאשר שוקלים כוח במפעילים עבור יישומים, יש לקחת בחשבון שני מדדים עיקריים, עומסים סטטיים ועומסים דינמיים. עומס סטטי הוא הכוח שהמפעיל יכול להפעיל בזמן שאינו בתנועה. העומס הדינמי של המפעיל הוא יכולת הכוח תוך כדי תנועה.
מהירות
יש לשקול מהירות בעיקר ללא עומס, מכיוון שהמהירות תפחת תמיד ככל שהעומס יגדל. הקצב שבו המהירות תרד תלוי בכוח ובמהירות ההתחלתית.
תנאי הפעלה
מפעילים מדורגים בדרך כלל באמצעות לפי רמת אטימות IP. אלה שדורגו עבור סביבות מסוכנות יהיו בעלי דירוג IP גבוה יותר מאלה לשימוש אישי או תעשייתי נפוץ.
רוסיה-תרבות
רוסיה-תרבות (ברוסית: Россия Культура; מילולית: "ראסייה-קולטורה", שמו המלא: "ערוץ הטלוויזיה הממלכתי הרוסי 'רוסיה-תרבות'", Российский государственный телеканал «Россия-Культура») היא רשת טלוויזיה רוסית, המשדרת אירועי תרבות ומופעים אומנותיים. שייכת לקבוצת VGTRK שבשליטת המדינה.
מאז 2009, מנכ"ל הערוץ והעורך הראשי הוא הבמאי והמפיק סרגיי שומאקוב, המכהן במקביל כסמנכ"ל החברה הרוסית הממלכתית לרדיו וטלוויזיה.
היסטוריה
תחילה הערוץ נקרא RTR-2, ושמה שונה אז לקולטורה (תרבות) ב-1 בינואר 1998 ולבסוף ב-1 בינואר 2010 הוא עבר מיתוג מחדש לערוץ "רוסיה-תרבות".
מאוקטובר 2004 ועד 3 בספטמבר 2017 הערוץ ייחד פינה לערוץ החדשות האירופי Euronews. בין 2007 ל-2010 בשעות היום שודר ערוץ ילדים בשם ביביגון. אחת מתוכניות הילדים הנודעות בערוץ היא התכנית "לילה טוב, ילדים" (Спокойной ночи, малыши!), המשודרת ברציפות מאז 1995 ושודרה בעבר בטלוויזיה הסובייטית מאז 1964.
הערוץ מפיק מחדש תוכניות משלו בתחומי התרבות והמדע השונים. הערוץ מתמחה בתוכניות העוסקות בהיסטוריה הרוסית והעולמית, מדע, ספרות, מוזיקה, אמנות דקורטיבית ואדריכלות.
בין תוכניות הערוץ ניתן למנות תוכניות של ערוצי חדשות תרבות, מפגשים וראיונות עם אנשים מעניינים, סדרות דוקומנטריות, הרצאות של חוקרים מובילים מקומיים וזרים, תוכניות ודיונים בתחומי החיים החברתיים השונים. בערוץ מוצגים אנשים מוכשרים, כמו אמנים, סופרים, מדענים, פוליטיקאים ואנשי צבא. התוכניות כוללות קונצרטים למוזיקה קלאסית, אופרות, בלט ותחרויות מוזיקליות.
ערוץ הטלוויזיה אינו משדר פרסומות, במקום זאת הוא מקדם אירועי תרבות.
צ'וקאוני
צ'וקאוני (באנגלית: Chukauni; בנפאלית: चुकौनी) הוא מאכל נפאלי הנפוץ במחוז פלפה, מערב נפאל.
המאכל מורכב מתפוח אדמה, יוגורט, בצל, כוסברה, פלפל שחור ומלח המעורבבים יחד ומבושלים.
צ'וקאוני נחשב למתאבן, ניתן לאכול אותו כשהוא חם או קר בליווי אורז מאודה, רוטי או מאדו ואדה.
רובלס
רובלס (Robels) הוא שם משפחה שמקורו בספרדית ומשמעותו עצי אלון. {{פירושונים|
ראו גם
}}
ענף
ענף הוא חלק מצמח כמו שיח או עץ. הענף הראשי יכול להתפצל לענפים קטנים יותר, אשר יכולים להתפצל גם הם.
הענף של העץ יוצא מהגזע, שהוא החלק של העץ המופיע מעל לפני האדמה. הענפים של העץ מרכיבים את הצמרת שלו.
על הענף יכולים לצמוח עלים, שהם איברים המשמשים בעיקר לקליטת אור בתהליך הפוטוסינתזה. כמו כן, מהענף יכולים לצמוח גם ניצנים, אשר מהם יפרחו פרחים ויבשילו פרות. איסוף הפרות מהענפים מכונה קטיף. קטיף של זיתים מכונה מסיק.
הענפים של העץ יכולים לשמש ציפורים כמקום בטוח ומוגן לבנייה של קן. כמו כן, הם יכולים לשמש גם לתלייה של נדנדה עבור פעילות ספורט ופנאי.
בגינון וחקלאות
גיזום היא פעולה שבה ענפיו של הצמח נחתכים או מוסרים. היא נעשית במסגרת גינון או חקלאות. פעולת הגיזום דורשת ידע בפיזיולוגיה של הצמחים, היכרות קרובה עם העץ והשיח, והכרת אורחות חייהם ותגובתם האפשרית לפעולת הגיזום. היא דורשת מיומנות והתמחות מעשית בביצועה, בכלים טובים ומתאימים - וכל זאת בידיעה ברורה שהסרת חומר צמחי מעץ או משיח לעיתים מזומנות, מחלישה ומקצרת חייו.
הרכבה היא פעולה בה מרכיבים ענף אשר מצויים עליו אברי ריבוי (כגון עיניים), על ענף ממין אחר, מאותה משפחה של עצים. הענף העליון - נקרא רוכב. שימוש נפוץ של הרכבה הוא כדי לתת לצמח תכונות שתלניות טובות יותר, ופירות בעלי תכונות רצויות.
מסיק הוא קטיף זיתים. אחת הדרכים למסיק ידני היא שימוש בשיטת ה"נקיפה", שבה מוסקים את הזיתים על ידי הכאה עם מקל על הענפים.
בשפה ובתרבות
בשפת הדיבור המילה "ענף" משמשת לתיאור תת-קבוצות במסגרת ארגונים או דיסציפלינות. לדוגמה: פיזיקה היא ענף במדעי הטבע החוקר את חוקי היסוד של הטבע כפי שהם באים לידי ביטוי בכל מערכת הניתנת לתצפית, בכדור הארץ ובחלל; שחייה תחרותית היא ענף ספורט אולימפי שמתבסס על שחייה עממית; פיסול הוא ענף בתחום האומנות במסגרתו יוצר האמן יצירה בעלת איכות תלת-ממדית וכו'.
לענף יש גם תפקיד סמלי כמו למשל, ענפי הזית שנמצאים בסמל מדינת ישראל ובסמל צבא הגנה לישראל. ניתן לראות את התפקיד הסמלי של הענף גם במקומות שונים ברחבי העולם, כמו למשל חותם הסנאט של ארצות הברית, דגל דקוטה הצפונית וסמל פרגוואי.
ענף הזית בתקופת המנדט
ענף זית הוא סמל אשר שימש את שלטונות המנדט הבריטי כסימן רשמי בארץ ישראל בהזדמנויות שונות. הסמל שימש לייצוג כוחות הצבא הבריטי שגויסו בארץ ישראל, וכמו כן, הופיע על גבי מטבעות מנדטוריים ועל חלק מהבולים שהופקו בתקופת המנדט.
ישנן מספר סברות הנוגעות לסיבת הבחירה בענף-הזית כסמל של ארץ ישראל המנדטורית. מקובל להעריך כי במסגרת ניסיונו של ממשל המנדט להימנע משימוש בסמלים דתיים, נבחר ענף-הזית כסמל אוניברסלי לשלום. כמו כן, ייתכן כי הסמל נבחר מכיוון שהזית הוא עץ נפוץ בגאוגרפיה הארץ-ישראלית.
חרמשון אמריקאי
חֶרְמֵשׁוֹן אָמֵרִיקָאִי (שם מדעי: Numenius hudsonicus) הוא מין של חופמאי ממשפחת החרטומניים. זהו אחד ממיני החרמשונים הנפוצים ביותר, המקנן ברוב חלקי אמריקה הצפונית הסאב-ארקטית וחורף בחופים בדרום אמריקה הצפונית ובאמריקה הדרומית. החרמשון האמריקאי פוצל לאחרונה מהמין חרמשון קטן, אם כי חלק מהרשויות הטקסונומיות עדיין מחשיבות אותם כמין יחיד.
בישראל נרשמה תצפית אחת בפברואר 2014 בחוף נחשולים. החרמשון נשאר כמה שבועות באותו אזור.
טקסונומיה ואטימולוגיה
עד לאחרונה נחשב החרמשון האמריקאי לתת-מין של החרמשון הקטן (תחת השם המדעי Numenius phaeopus hudsonicus), אך איגוד האורניתולוגים הבין-לאומי (IOC) החליט על פיצולו למין עצמאי. עם זאת, הפיצול טרם התקבל על-ידי רשימות אחרות.
שם הסוג Numenius מגיע מיוונית, ומתייחס למין עוף שהוזכר על-ידי הסיכיוס ממילטוס. באופן מסורתי מקובל לייחסה לחרמשון, בשל צורת הסהר של מקורו; מהמילה noumenia - ירח חדש (neos - חדש; mene - ירח). שם המין הספציפי "hudsonicus" מגיע בשל היותו נפוץ באזור מפרץ הדסון.
תיאור
זהו חופמאי גדול למדי, אם כי בגודל בינוני ביחס לשאר החרמשונים. אורכו 37–47 ס"מ, מוטת כנפיו 75–90 ס"מ, ומשקלו 270–493 גרם. צבע ניצויו חום-אפרפר מפוספס בחלקים העליונים ולבנבן בחלקים התחתונים. מקורו ארוך ומעוקל (ארוך יותר אצל נקבה בוגרת) עם עיקום לקראת קצהו, ולא עקמומיות אחידה. הוא חששן לרוב.
הקריאות נשמעות כמעין שריקה מפכפכת, המתארכת לטריל בשירה.
הוא דומה מאד לחרמשון קטן, אך בניגוד אליו לחרמשון האמריקאי העל-שת חום מפוספס בדומה לשאר החלקים העליונים, בשונה מהעל-שת הלבן בצורת הסיגר של החרמשון הקטן. בנוסף, התת-כנף של האמריקאי מפוספסת, ולא לבנה.
אקולוגיה
החרמשון האמריקאי הוא ציפור נודדת, אשר נשאר סמוך לחופים גם במהלך הנדידה. הוא מין חברותי מחוץ לעונת הקינון. הוא מקייץ ומקנן בצפון אלסקה, מזרחה לצפון-מערב נהר מקנזי, דרומה עד למערב ומרכז אלסקה ודרום-מערב נהר יוקון, ולאורך הצד המערבי של מפרץ הדסון מדרום נונאווט דרומה עד לצפון-מערב מפרץ ג'יימס. הוא חורף במרכז קליפורניה, חוף המפרץ ודרום קרוליינה; דרומה דרך מרכז אמריקה, הקריביים ודרום אמריקה עד לאיי גלאפגוס, דרום צ'ילה, ודרום ברזיל. אזורי חריפה חשובים במיוחד קיימים בסורינאם, החוף הצפוני-מרכזי של ברזיל והאי צ'ילואה שבצ'ילה. במנגרובים של קולומביה, אתרי המנוחה המועדפים על החרמשון ממוקמים בסמיכות לשטחי התזונה ורחוק ממקורות פוטנציאליים של טורפים יבשתיים, אך לא בהכרח הרחק מאזורים של הפרעה אנושית.
הקן הוא שקע חשוף על הקרקע בטונדרה או אדמה ארקטית. התטולה מכילה שלוש עד חמש ביצים. הבוגרים מפגינים התנהגות טריטוריאלית מאוד בשטחי קינון ואף עשויים לתקוף בני אדם שמתקרבים מדי.
מין זה ניזון על-ידי חיטוט בבוץ רך עבור חסרי חוליות קטנים וליקוט סרטנים קטנים וטרף דומה מפני השטח. לפני הנדידה, פירות יער נעשים למרכיב חשוב בתזונה שלהם.
סטטוס
ה-IUCN לא מכיר בחרמשון האמריקאי כמין עצמאי, ובשל כך מצב השימור שלו לא הוערך ברשימה האדומה של IUCN; אך כיוון שהוא בעל תפוצה נרחבת ואוכלוסייה גדולה יחסית, הוא איננו מצוי בסכנת הכחדה.
לקראת סוף המאה ה-19, הציד בנתיבי הנדידה שלהם גבה מחיר כבד מאוכלוסיית המין הזה; אך האוכלוסייה התאוששה מאז.
ספירלה לוגריתמית
ספירלה לוגריתמית, שנקראת גם ספירלה שוות-זווית, היא עקום ספירלי בעל דמיון עצמי אשר מופיע במקומות רבים בטבע. הספירלה הלוגריתמית תוארה לראשונה על ידי דקארט ונחקרה לעומק מאוחר יותר על ידי יאקוב ברנולי, שכינה אותה Spira mirabilis - "הספירלה המופלאה".
הגדרה
בקואורדינטות פולריות (r, \theta) העקום הלוגריתמי ניתן לכתיבה כך:
כאשר e הוא בסיס הלוגריתם הטבעי ו-a ו-b הם קבועים ממשיים חיוביים שרירותיים.
הנגזרת של פרופורציונלית לפרמטר b. במילים אחרות, פרמטר זה מכתיב את קצב הגידול של הספירלה. במקרה הקיצון בו b = 0 (כלומר כאשר ), הספירלה הופכת למעגל בעל רדיוס a. לעומת זאת, בגבול בו b שואף לאינסוף (ו-) הספירלה מתנוונת והופכת לחצי קו ישר העובר דרך הראשית. הערך המוחלט של הזווית המשלימה ל-90 מעלות של \phi נקראת זווית הגידול (pitch angle) של הספירלה.
"הספירלה המופלאה" ויאקוב ברנולי
Spira mirabilis, התרגום הלטיני לספירלה המופלאה, הוא שם אחר לספירלה הלוגריתמית. אף על פי ששם זה כבר ניתן לעקום זה על ידי מתמטיקאים אחרים, השם המסוים (ספירלה "פלאית" או "מופלאה") הזה ניתן לעקום הזה על ידי יאקוב ברנולי, שהוקסם מאחת מתכונותיה המתמטיות הייחודיות של הספירלה: כאשר מגדילים את הספירלה פי גורם כלשהו הצורה שלה נותרת ללא שינוי, תכונה שידועה כעת כדמיון עצמי. קרוב מאוד לוודאי שהודות לתכונה ייחודית זאת הספירלה התפתחה בטבע, ומופיעה בתצורות גדילה שונות כגון בקונכיות של הנאוטילוסיים ובראשי חמניות. יאקוב ברנולי ביקש שספירלה כזאת תיחרט על מצבתו יחד עם הכתובית "Eadem mutata resurgo" ("אף על פי שאשתנה, אחזור מחדש זהה"), אולם, בטעות, ספירלת ארכימדס נחרטה שם במקום.
תכונות
הספירלה הלוגריתמית מובחנת בקלות מהספירלה הארכימדית באמצעות העובדה שהמרחקים בין שתי פניות עוקבות של הספירלה הלוגריתמית גדלים באופן גאומטרי, בעוד שבספירלה הארכימדית המרחקים הללו קבועים.
ספירות לוגריתמיות דומות לעצמן בכך שהתוצאה של ההפעלה של כל קינום על הספירלה נותנת ספירלה שחופפת לספירלה המקורית. שינוי סדר גודל של הספירלה בפקטור e^{2 \pi b}, כאשר b הוא הפרמטר מההגדרה של הספירלה, וכאשר מרכז הקינום הוא בראשית, נותן את אותו עקום כמו העקום המקורי; זאת בעוד שינויי סדר גודל אחרים נותנים עקום ספירלי זהה אך מסובב ביחס לעמדה המקורית של הספירלה. בכך מתבטאת תכונתה הייחודית של הספירלה הלוגריתמית: הפעלת קינום עליה כמוה כהפעלת פעולת סיבוב על הספירלה, או בניסוח אחר, לכל פעולת קינום של הספירלה קיימת פעולת סיבוב כך שהפעלת שתי הפעולות בזו אחר זו על הספירלה נותנת את העקום המקורי. גם האוולוט (העקום המורכב מאוסף כל מרכזי העקמומיות של הספירלה) של הספירלה הלוגריתמית הוא ספירלה לוגריתמית; אם משוואת הספירלה המקורית היא אז משוואת האוולוט שלו היא  כאשר .
כשמתחילים מנקודה P ונעים פנימה לאורך הספירלה, ניתן להקיף את הראשית אינסוף פעמים מבלי להגיע אליה; ובכל זאת, המרחק הכולל על הנתיב הזה הוא סופי; כלומר, הגבול של האורך כאשר \theta שואף ל--\infty הוא סופי. הראשון שהבחין בכך היה אוונג'ליסטה טוריצ'לי, עוד לפני שהחשבון האינפיניטסימלי הומצא. המרחק הכולל שמכוסה בהליכה מנקודה P לראשית הוא כאשר r הוא אורך הקו הישר מ-P לראשית.
הפונקציה האקספוננציאלית של משתנה מרוכב x ממפה במדויק את כל הקווים ישרים הלא מקבילים במישור המרוכב (כלומר כאשר נקודה על הישר נלקחת כמספר מרוכב) לכל הספירלות הלוגריתמיות במישור המרוכב עם ראשית בראשית הצירים של המישור. זווית הגידול של הספירלה המתאימה נקבעת על ידי הזווית בין הקו לישר המדומה (כלומר נקבעת לפי היחס הקבוע בין החלק המדומה לחלק הממשי של נקודות על הישר).
הפונקציה כאשר הקבוע k הוא מספר מרוכב עם חלק מדומה שונה מאפס, ממפה את הישר הממשי לספירלה לוגריתמית במישור המרוכב.
ספירלות לוגריתמיות בטבע
במספר תופעות טבעיות ניתן למצוא עקומים שקרובים ללהיות ספירלות לוגריתמיות. כאן מובאות מספר דוגמאות והסיבות לכך:
נשים המקיימות יחסי מין עם נשים
נשים המקיימות יחסי מין עם נשים (מאנגלית: Women who have sex with women; בראשי תיבות: WSW) הן נשים העוסקות בפעילות מינית עם נשים אחרות, בין אם הן מזדהות כלסביות, ביסקסואליות, הטרוסקסואליות או מוותרות על זהות מינית לחלוטין. המונח WSW משמש לעיתים קרובות בספרות הרפואית לתיאור נשים כאלה כקבוצה למחקר קליני, מבלי להזדקק לקחת בחשבון זהות עצמית מינית.
כללי
מבחינת סוגיות רפואיות בכל הנוגע לפרקטיקות מיניות לסביות, בדרך כלל נשים שמתייעצות עם איש מקצוע רפואי לא רוצות ולא מתנדבות להזדהות מינית בגלל התפיסות המוטעות וההנחות לגבי מיניות והססנותן של חלק מהנשים בגילוי ההיסטוריה המינית המדויקת שלהן, אפילו לרופא. היעדר הבחנה בין לסביות להטרוסקסואליות במחקרים רפואיים המתמקדים בסוגיות בריאותיות אצל נשים מטה את התוצאות עבור לסביות ונשים לא לסביות. נשים רבות שאינן משתתפות בפעילות הטרוסקסואלית אינן פונות לרופא מכיוון שהן אינן זקוקות לפיקוח ילודה, וזה הגורם היוזם עבור מרבית הנשים בפנייה להתייעצות עם רופא נשים כאשר הן הופכות פעילות מינית. כתוצאה מכך, נשים אלו לא מקיימות הקרנות באופן קבוע בעזרת בדיקות פאפ מכיוון שיש להן סיכון נמוך יותר לרכוש זיהום המועבר במגע מיני או סוגי סרטן. ללסביות נוטות פחות ממקבילותיהן ההטרוסקסואליות והביסקסואליות לעבור בדיקת סרטן צוואר הרחם, וחלקן סירבו להקרנות על ידי אנשי מקצוע רפואיים.
השיעור הנמוך יותר של לסביות שנבדקו על ידי בדיקות פאפ רגילות מקשה על גילוי סרטן צוואר הרחם בשלבים מוקדמים אצל לסביות. גורמי הסיכון להתפתחות שיעורים גבוהים יותר של סרטן השחלות בקרב לסביות מאשר אצל הטרוסקסואליות, אולי משום שלסביות רבות הן חסרות גורמי הגנה על היריון, הפלה, אמצעי מניעה, הנקה והפלות.
גורם המוביל להזנחה בקרב לסביות בדרישת הקרנה רפואית בארצות הברית הוא היעדר ביטוח בריאות שמציעים המעסיקים עבור בני זוג מאותו המין. כאשר נשים אכן פונות לטיפול רפואי, לעיתים קרובות אנשי מקצוע בתחום הרפואה אינם מצליחים לקחת היסטוריה רפואית מלאה. במחקר שנערך לאחרונה על 2,345 נשים לסביות וביסקסואליות, רק 9.3% טענו כי נשאלו אי פעם רופא על נטייתן המינית. שליש מהנשאלות האמינו כי חשיפת ההיסטוריה המינית שלהם תביא לתגובה שלילית, ו-30% קיבלו תגובה שלילית מאיש מקצוע רפואי לאחר שהזדהו כלסביות או ביסקסואליות.
היסטוריה מלאה של מטופלת מסייעת לאנשי מקצוע בתחום הרפואה לזהות אזורי סיכון גבוהים יותר ולתקן הנחות לגבי ההיסטוריה האישית של נשים. בסקר דומה שנערך בקרב 6,935 לסביות, 77% היו בקשר מיני עם בת זוג אחת או יותר, ו-6% היו בקשר שכזה במהלך השנה הקודמת.
מחלות המועברות במגע מיני
חלק ממחלות המין הן מידבקות בין נשים, לרבות וירוס הפפילומה האנושי (HPV), טריכומוניאזיס, עגבת, נגיף הכשל החיסוני האנושי (HIV), וגינוזיס חיידקי (BV), וירוס הרפס סימפלקס (HSV). העברת מחלות מין ספציפיות בקרב נשים המקיימות יחסי מין עם נשים תלויה בפרקטיקות המיניות שהן עוסקות בהן. כל חפץ שבא במגע עם הפרשות צוואר הרחם, רירית הנרתיק או דם מחזור, כולל אצבעות או חפצים חודרים, עלול להעביר מחלות המועברות במגע מיני. מגע אוראלי-גניטלי עשוי להצביע על סיכון גבוה יותר לרכישת HSV, גם בקרב נשים שלא קיימו מין קודם עם גברים. וגינוזיס חיידקי (BV) מופיע לעיתים קרובות יותר אצל לסביות, אך לא ברור אם הוא מועבר במגע מיני; BV מופיע אצל רווקים וכן אצל נשים הפעילות מינית. BV מופיע לעיתים קרובות אצל שתי בנות הזוג במערכת יחסים לסבית; מחקר שנערך לאחרונה על נשים עם BV מצא כי 81% היו שותפות ל-BV. לסביות לא נכללות בקטגוריה של תדירות העברת HIV, אם כי ההעברה אפשרית באמצעות נוזלים נרתיקיים וצוואר הרחם; השיעור הגבוה ביותר של העברת HIV מנשים לנשים הוא בקרב מי שקיימה יחסי מין עם גברים, או משתמשת בסמים תוך-ורידיים.
רופאים רבים רואים במין בין נשים סיכון זניח להעברת מחלות מין ולא מצליחים לספק כל מידע אודות מניעת העברת מחלות מין בעת יחסי מין בין שתי נשים. אף על פי שללסביות יש סיכון נמוך יותר להידבק במחלות מין מאשר למקבילותיהן ההטרוסקסואליות והביסקסואלות, הסיכון עדיין קיים. בנוסף, רוב ה-WSW קיימו יחסי מין עם גברים בשלב כלשהו בחייהם, מה שמגדיל משמעותית את הסיכון לזיהום. WSW נקראות לעבור בדיקות אגן שנתיות כדי לבלום את הסיבוכים של מחלות מין.
מין בטוח
ישנן דרכים שונות עבור WSW להגנה מפני העברת מחלות מין במהלך יחסי מין, אם כי שיטות אלה אינן נחקרות היטב. סכרים דנטליים, קונדומים על צעצועי מין, כפפות וניילון נצמד משמשים כולם כהגנה במהלך צורות שונות של יחסי מין. מרבית ה-WSW אינן משתמשות בהגנה במהלך יחסי מין, בגלל תפיסות מוטעות שהסיכון הנמוך יותר להעברת מחלות מין גורם לכך שאין צורך במחסומים. עיסוק במין אוראלי ללא שימוש בסכר דנטלי או בקונדום נחשב להתנהגות מינית בסיכון גבוה.
ה-CDC ממליץ להשתמש בסכר דנטלי במהלך יחסי מין אוראליים. בנוסף, ארגונים למניעת HIV מחלקים סכרים דנטליים יחד עם קונדומים וציוד אחר למין בטוח. ה-FDA לא העריך סכרים דנטליים או חסמים אחרים ביעילותם במניעת התפשטות מחלות מין. מחנכי בריאות מעודדים במידה רבה את השימוש בהם במהלך קונילינגוס ואנאלינגוס, אבל סכרים דנטליים אינם נמצאים בשימוש נרחב על ידי WSW, והפעולות הללו לא נעשות במחשבה על מניעת מחלות מין. סכרים דנטליים נמצאים בדרך כלל במרפאות מחלות מין ובאינטרנט, אך קשה למצוא אותם בבתי מרקחת שבהם בדרך כלל נמכרים קונדומים. ניתן גם להכין סכרים דנטליים על ידי חיתוך קונדום לטקס. ידוע כי קונדומי לטקס הם אטומים לפתוגנים העלולים לגרום למחלות מין.
בדומה לקונדומים, נעשה שימוש בסכר דנטלי חדש עבור כל מקרה של מין אוראלי כדי להפחית את הסיכון להעברת מחלות מין. סכרים מונחים מעל פתח ההנרתיק או פי הטבעת לפני תחילת פעילויות מיניות ואין להסירם עד לסיום הפעילות. כדי להבטיח את אי-היווצרותם של קרעים, ניתן להשתמש בחומר סיכה מבוסס מים או סיליקון. בנוסף, סכרים אינם נמתחים מכיוון שזה עלול להוביל לקרעים. יש לאחסן את הסכרים הדנטליים במקום קריר ויבש, ולעולם לא לעשות בהם שימוש לאחר תאריך התפוגה המודפס.
אף על פי שקונדומים עשויים שלא להיות מתאימים למפגשים מיניים רבים של WSW, הם עדיין שימושיים כאשר מדובר באביזרי מין. צעצועים המשותפים בין בני הזוג יכולים להפיץ פתוגנים גם כאשר הם מנוקים. השימוש בקונדומים בנוסף לניקוי יסודי יכול לסייע בהפחתת הסיכון להעברת מחלות מין באמצעות צעצועי מין.
במקרה של פצעים פתוחים או פצעים בידיים, ניתן להשתמש בכפפות לטקס למניעת זיהום תוך כדי החדרת אצבעות או פיסטינג. על הכפפות להיות מונחות על הידיים לפני התרחשות הפעילות המינית ולהישאר עליהן לאורך כל הפעילות.
ניילון נצמד מוצג לעיתים קרובות כאלטרנטיבה לסכרים דנטליים, אך אינו מומלץ באופן נרחב. בניילון נצמד נעשה שימוש באותו אופן כמו בסכרים דנטליים, והוא יותר חסכוני. כרגע לא קיימים מחקרים על רמת החדירוּת של ניילון נצמד למחלות מין הנגרמות על ידי פתוגנים, אך ידוע שהוא עמיד למים.
בריאות נפשית
מאז שהספרות הרפואית החלה לתאר הומוסקסואליות, פנו אליה לעיתים קרובות מתוך תפיסה שביקשה למצוא פסיכופתולוגיה אינהרנטית כשורש הבעיה. ספרות רבה בנושא בריאות הנפש ולסביות התמקדה בדיכאון, שימוש בסמים והתאבדות. אף על פי שבעיות אלו קיימות בקרב לסביות, הדיון אודות הגורמים שלהן השתנה לאחר שהומוסקסואליות הוסרה מהמדריך לאבחון וסטטיסטיקה של הפרעות נפשיות (DSM) בשנת 1973. במקום זאת, נידוי חברתי, אפליה משפטית, הפנמת סטריאוטיפים שליליים ומבני תמיכה מוגבלים מצביעים על גורמים שהומוסקסואלים מתמודדים איתם בחברות מערביות שלעיתים קרובות משפיעים לרעה על בריאותם הנפשית. נשים המזדהות כלסביות מדווחות שהן מרגישות שונות ומבודדות משמעותית במהלך גיל ההתבגרות; רגשות אלה צוטטו כמופיעים בממוצע בגיל 15 אצל לסביות ובגיל 18 אצל נשים המזדהות כביסקסואליות. בסך הכול, נשים נוטות להתמודד בהדרגה עם פיתוח מושג עצמי מבפנים, או עם נשים אחרות איתן הן אינטימיות. נשים (הטרוסקסואליות או אחרות) מגבילות גם את מי שהם חושפות להם את זהותן המינית ולעיתים קרובות יותר רואות בלהיות לסביות בחירה, לעומת גברים הומוסקסואלים, העובדים יותר כלפי חוץ ורואים את היותם הומוסקסואלים מחוץ לשליטתם.
הפרעות חרדה ודיכאון הם הבעיות הנפשיות הנפוצות ביותר בקרב נשים. דיכאון מדווח בקרב לסביות בשיעור הדומה לנשים הטרוסקסואליות. זוהי בעיה משמעותית יותר בקרב נשים שחשות שעליהן להסתיר את נטייתן המינית מחברים ובני משפחה, שחוות אפליה אתנית או דתית צבורה, או חוות קשיים ביחסים ללא מערכת תמיכה. יותר ממחצית מהנשאלות לסקר בנושא בריאות בתחום לסביות בשנת 1994 דיווחו כי היו להן מחשבות אובדניות, ו-18% ניסו להתאבד.
מחקר מבוסס אוכלוסייה שהשלים המרכז הלאומי לחקר אלכוהול מצא כי נשים שמזדהות כלסביות או ביסקסואליות נוטות פחות להימנע מאלכוהול. ללסביות וביסקסואליות יש סיכוי גבוה יותר לדווח על בעיות באלכוהול, וכמו כן לא להיות מסופקות מטיפול בתוכניות גמילה. קהילות לסביות רבות מתרכזות בברים, ושתייה היא פעילות הקשורה להשתתפות בקהילה עבור לסביות ונשים ביסקסואליות.
אלימות מצד בת זוג אינטימית
אלימות מצד בן/בת זוג אינטימי/ת (IPV - Intimate partner violence) מקיפה כל סוג של התעללות, כגון התעללות פיזית או פסיכולוגית, רדיפה או אלימות מינית, המופעלת על ידי בן/בת זוג אינטימי/ת. WSW נוטות יותר מאשר נשים הטרוסקסואליות לסבול מ-IPV מכל סוג שהוא מבנות זוגן, כאשר לנשים ביסקסואליות יש שכיחות גבוהה יותר מאשר לנשים לסביות. לנשים ביסקסואליות יש סיכוי גדול פי שניים מנשים הטרוסקסואליות לחוות הטרדה או אונס מצד בת זוג אינטימית.
אי-קיום מחקרים
הסקת מסקנות חזקות ומרחיקות לכת על WSW יכולה להיות קשה, מכיוון שמחקרים רבים אינם מצליחים לכלול קבוצה זו באופן ספציפי. מחקר אקדמי מועט נעשה על WSW ביחס לקבוצות מיעוט מיניות אחרות. מחקר על בריאות מינית עוסק בדרך כלל בהיריון ובמין הטרוסקסואלי, כאשר לרוב מתעלמים מצורכי ה-WSW. מחקרים על אלימות מצד בן/בת זוג אינטימי/ת לעיתים קרובות אינם מצליחים לדווח על מין העבריין או על נטייתו המינית של הקורבן, מה שמקשה על חקר השכיחות בקהילות WSW.
ורינט מערכות
ורינט מערכות (באנגלית: Verint Systems) היא חברת Customer Engagement אשר מתמקדת בפיתוח פלטפורמת ענן עם פתרונות תוכנה לניהול מעורבות לקוחות. מוצרי החברה מפותחים במטרה לעזור לסייע בניתוח נתונים, בייחוד מאגרי נתונים גדולים. מניות Verint נסחרות בנאסד"ק.
ב-2021, היו לחברה +9,800 לקוחות ביותר מ-175 מדינות, כולל יותר מ-85 מחברות. המופיעות בדירוג החברות Fortune 100. החברה מונה 4,400 עובדים ברחבי העולם, בערך 200 מהם עובדים במרכז מחקר ופיתוח שנמצא בהרצליה, שהוא מרכז פיתוח גדול ומשמעותי בשביל של החברה.
ב-2021, פוצלה מהחברה החטיבה הביטחונית שלה שעסקה באבטחת סייבר לחברה נפרדת בשם Cognyte, וכיום ממשיכה החברה להתמקד בפיתוח תוכנה למערכי שירות לקוחות בשוק האזרחי.
היסטוריה מוקדמת
ורינט הוקמה כחברת בת של "קומברס טכנולוג'י", בשם "קומברס מערכות מידע" - קומברס אינפוסיס (Comverse Infosys), בתחילת שנת 1999 כשפוצלה מחברת האחות "קומברס נטוורק סיסטמס". החברה הונפקה בשנת 2002 בנאסד"ק בשם "ורינט מערכות" וגייסה 72 מיליון ברוטו לפי שווי של כ־370 מיליון דולר. החברה השתמשה בטכנולוגיית הקלטה הדיגיטלית של קבוצת קומברס לפיתוח יישומים לצרכים עסקיים וביטחוניים. מערכות הקלטה המשמשות בעיקר למרכזי שירות ומערכות שמשמשות לגופי מודיעין וביטחון. בשנת 2013, לאחר שנמכרו כמעט כל נכסי חברת האם "קומברס טכנולוג'י", ו"ורינט" נותרה ההחזקה היחידה שלה, מוזגו שתי החברות. בעלי המניות של "קומברס טכנולוג'י", קבלו מניות השוות ערך בורינט.
הטכנולוגיה של ורינט פותחה במקור בחברת "אפרת טכנולוגיה עתידית" על ידי בועז משעולי, שהמציא יישומי עיבוד אותות ספרתי וארכיטקטורה חדשנית לטיפול דיגיטלי במולטימדיה. במסגרת פעילותה של חברת אפרת, הגה משעולי את היישום הראשון שפיתחה החברה, מערכת תא קולי, והחל לפתח ארכיטקטורה שתדע לטפל באגירה והעברה של מידע מולטימדיה על ידי מחשב, ובאלגוריתם חדש לייצוג דיגיטלי של דיבור. מערכת התא הקולי זכתה להצלחה רבה והייתה המוצר העיקרי של חברת האם קומברס. במקביל, בשנת 1983, הגה משעולי על בסיס אותה הטכנולוגיה את פיתוחו של מערך דיגיטלי חדשני עבור חיל המודיעין, אשר יחליף את השיטות והכלים שבהן בוצעה האזנה לערוצי דיבור אחרים עד אותה עת. המערכת איפשרה להפוך את כל המידע הקולי האנלוגי לדיגיטלי, סיפקה לאיש צוות ההאזנה תחנת עבודה ייעודית, ואיפשרה להפעיל טכניקות מתחום העיבוד הספרתי של אותות כגון: ניקוי רעשי רקע, זיהוי הדובר וזיהוי שפת הדיבור. משעולי פנה ליחידת 8200 של חיל מודיעין עם הרעיון החדשני והם הסכימו לרכוש מספר יחידות ניסיוניות ראשונות בשנת 1985. המערכת שנקראה בשם AudioDisk, יצרה מהפכה בתחום ונמכרה תוך מספר שנים לממשלות רבות לשימוש בתחומי המודיעין המערכות להקלטת שיחות של ורינט נמכרו בהמשך גם למשטרות, למשרדי תובע כללי ולגופים נוספים האחראים על מודיעין פנים. את צוות הפיתוח הוביל כרמל ורניה, שמונה בהמשך למנהל החטיבה, ואחר כך למנהל למנהלחברת הבת קומברס אינפוסיס. בשנת 1999 פרש כרמל ורניה מניהול קומברס אינפוסיס והוחלף על ידי דן בודנר. בשנת 2000 הגיעו הכנסות קומברס אינפוסיס לכ-140 מיליון דולר והיא העסיקה כ-700 עובדים והוחלט להנפיקה בבורסה כחברה עצמאית.
הכניסה לשוק האזרחי
בשנות ה-90 של המאה ה-20 נכנסה החברה גם לשוק האזרחי, והחלה למכור מערכות להקלטת שיחות וידאו והקלטה של שיחות קול בעיקר לארגונים שמפעילים מוקדי שירות טלפוני (Contact Centers), ובתחום זה החלה להתחרות באופן משמעותי בחברת נייס הישראלית. ב-2002 הונפקה החברה בנאסד"ק, וביוני 2003 השלימה הנפקה שנייה וגייסה כ-132 מיליון דולר לפי שווי של כ-550 מיליון דולר. ורינט החלה להרחיב את עסקיה בשורה של מיזוגים ורכישות, שיתופי פעולה והשקעות בחברות הזנק.
הפיצול של ורינט מהחטיבה הביטחונית שלה
באוגוסט 2020, ורינט זכתה בפרס של איגוד תעשיית האבטחה עבור אחד המוצרים שלה.
בדצמבר 2019 הודיעה החברה על כוונתה להתפצל בתחילת 2021 לשתי חברות, לורינט שמתמקדת בשוק האזרחי ועוסקת בתוכנה לקשרי לקוחות וקוגנייט שפונה לשוק הביטחוני ועוסקת באבטחת סייבר.
ספטמבר 2020, ורינט זכתה בפתרון האוטומציה של השנה עבור תוכנית הבינה המלאכותית שלה, של Customer Contact Week Excellence Awards.
בפברואר 2021 החטיבה הביטחונית התפצלה לחברה חדשה בשם קוגנייט (Cognyte) ומניותיה נסחרות בנאסד"ק תחת הסימול CGNT.
ביולי 2022, הוכרז שהעוזר הוירטואלי החכם של ורינט זכה בפרס "פתרון הצ'אט בוט הטוב ביותר" ע"י AI Breakthrougha.
חלימה עדן
ביוגרפיה
עדן נולדה במחנה הפליטים קקומה בקניה. בגיל שש עברה לארצות הברית והתיישבה בסנט קלאוד, מינסוטה, שם היא למדה בבית הספר התיכון אפולו. היא סטודנטית באוניברסיטת סנט קלאוד סטייט.
בשנת 2016, זכתה עדן לתשומת לב תקשורתית לאומית אחרי שהתחרתה בתחרות של מינסוטה מיס ארצות הברית, והייתה המתחרה הראשונה שלבשה שם בורקיני וחג'אב. בעלי דעה ראו בכך צעד לקראת גיוון בתעשיית הדוגמנות.
בשנה שלאחר מכן, חתמה עדן על חוזה לשלוש שנים עם התחדשות עם חברת IMG Models. בחודש פברואר 2017, היא עשתה את הופעת הבכורה שלה בשבוע האופנה בניו יורק. מאוחר יותר היא הייתה שופטת ראשית בתחרות מיס ארצות הברית 2017.
עדן הולבשה על ידי מעצבים רבים, ביניהם מקסמרה ואלברטה פרטטי. ב־2016 היא השתתפה גם בשבוע האופנה של מילאנו ובשבוע האופנה הצנועה של לונדון. עדן מדגמנת עבור אמריקן איגל ועבור החברה הבריטית גלמור.
עדן היא דוגמנית החג'אב הראשונה שצעדה במסלולים בינלאומיים והראשונה שחתמה בחברת ענק. ביוני 2017, הפכה עדן לדוגמנית הראשונה הלובשת חג'אב על השער של המגזינים Vogue Arabia ,Allure והמגזין הבריטי Vogue.
במאי 2019, היא הפכה לראשונה שמופיעה בחג'אב בגיליון בגדי הים של ספורטס אילוסטרייטד.
אפלבי
אפלבי (Appleby) הוא שם משפחה
קורי פלדמן
קורי סקוט פלדמן (באנגלית: Corey Scott Feldman; נולד ב-16 ביולי 1971) הוא שחקן קולנוע וזמר אמריקאי יהודי. הוא התפרסם במהלך שנות ה-80, עם תפקידים שונים בסרטים הוליוודיים רבים, בהם: "יום שישי ה-13: הפרק האחרון", "הגוניס", "אני והחבר'ה", "נשיכות קטנות", "נהיגה במבחן", "חלום שהתגשם", "גרמלינס", "צבי הנינג'ה" ו-"שכנים". פלדמן הוא גם הסולן של להקת הרוק "Truth Movement".
שנותיו הראשונות
פלדמן נולד במחוז צ'אטסוורת' של לוס אנג'לס, קליפורניה, השני מבין חמשת ילדיהם של שילה (לשעבר גולדשטיין), המנהלת העסקית שלו בעת ילדותו, ובוב פלדמן, מוזיקאי, אשר בסופו של דבר הפך לבעלים של סוכנות כישרונות המתמקדת בגיבוש קריירה לילדים אחרים, לאחר בנו שלו. פלדמן התחנך על פי הדת היהודית. יש לו אחות גדולה, אחות צעירה ושני אחים צעירים.
חייו האישיים
בינואר 2002, פלדמן פגש בסוזי ספראג במועדון לילה. הם נישאו ב-30 באוקטובר באותה השנה, על סט צילומי הפרק האחרון של העונה הראשונה של סדרת הטלוויזיה "The Surreal Life". הטקס נערך במשותף על ידי רב ועל ידי אם סי האמר, שהוא כומר מוסמך. בחודש אוקטובר 2009, נפרדו בני הזוג לאחר שבע שנות נישואים. עוד באותו החודש, ספראג הגישה תביעת גירושין, בטענה כי קיימות ביניהם מחלוקות שאינן ניתנות לגישור. היא מבקשת משמורת מלאה על בנם, עם זכויות ביקור לפלדמן. כמו כן היא מבקשת דמי מזונות. בתגובה, פלדמן דרש משמורת משותפת, וכן ביקש מבית המשפט לפסול את בקשת המזונות של ספראג.
בראיון שהעניק באוגוסט 2011, טען פלדמן כי הסוד הגדול ביותר של הוליווד הוא פדופיליה, וכי אף הוא נפל קורבן לפדופילים בילדותו כילד-שחקן. בריאיון למגזין הוליווד ריפורטר ב-2016, הוסיף גם כי חברו, השחקן המנוח קורי היים, נאנס בגיל 11 על ידי מפיק בתעשייה.
צמחונות ופעילות למען בעלי חיים
פלדמן הוא צמחוני מאז נעוריו ותומך בזכויות בעלי חיים, והשתתף בפעילויות לקידום צמחונות בשיתוף עם ארגון זכויות בעלי החיים PETA, ובפעילויות נוספות של ארגונים להגנת הסביבה ולהגנת בעלי חיים. בשנת 2006 זכה בפרס מטעם שמורת בעלי החיים Wildlife Waystation על פעילותו למען בעלי חיים.
פילמוגרפיה
רשימה חלקית של סרטים באורך מלא בהם השתתף כשחקן ו/או מדבב.
ליז קלאוואי
ליז קלאוואי (באנגלית: Liz Callaway; נולדה ב-13 באפריל 1961) היא זמרת אמריקאית.
ביוגרפיה
קלאוואי נולדה בשיקגו. אמה זמרת ופסנתרנית, אביה עיתונאי ואחותה היא הזמרת והשחקנית אן המפטון קלאוואי. ב-1981 ביצעה את הופעת הבכורה שלה בברודוויי במחזמר "Merrily We Roll Along" של סטיבן סונדהיים, ולאחר מכן עבדה באופן קבוע עם סונדהיים והופיעה עמו בתוכנית האירוח "סטודיו למשחק". ב-1981הופיעה בסרט הטלוויזיה "Senior Trip".
היא ביצעה דיבוב קולות שירה במספר סרטי הנפשה, ביניהם אנסטסיה (אניה), סוד הממלכה הקסומה (הנסיכה אודט), מלך האריות 2: מלכות סימבה (קיארה) ואלאדין ומלך הגנבים (יסמין).
היא שרה ביחד עם אחותה את שיר הנושא של הסדרה נני.
חיים אישיים
היא נשואה לדן פוסטר ולהם בן.